stanford-oval/wikipedia huggingface dataset:
Emmaus-liike
Emmaus Jokioinen

Emmaus Jokioinen ry on perustettu 1977. Se kerää lahjoituksina tavaraa kuten vaatteita, työkaluja, keittiötarvikkeita, sairaalatarvikkeita, koulutarvikkeita ja toimittaa ne pakattuina (ja kunnostettuina) hätää kärsiville eripuolilla maailmaa. Lisäksi Emmaus Jokioinen ry aktiivisesti vastustaa lisäydinvoiman rakentamista Suomeen.
Yhteisö sijaitsee vanhalla maatilalla Jokioisissa, Turun ja Tampereen puolivälissä. Tiloja ovat päärakennus, kirpputori-lajittelurakennus, vanha navetta, puu- ja metalliverstaat sekä pala viljelysmaata.
Emma-kollektiivi on Jokioisten Emmauksessa asuvien ihmisten muodostama yhteisö, epämuodollinen yhteenliittymä. Vuonna 2005 siellä oli kuusi henkilöä, vuonna 2011 ”Karpon parhaat” -ohjelman mukaan yhteisön ydinryhmässä oli seitsemän henkilöä. Enimmillään siellä on ollut parikymmentä henkeä. Emman muodostamat ihmiset pyörittävät distroja, viljelevät ruokaa, kehittävät ainakin itsensä osalta itsehallinnollista, rahataloudesta hieman riippumattomampaa elämäntapaa. He myös kirjoittelevat, rakentelevat ja työskentelevät videoprojektien parissa.
Työleirit

Kansainvälinen Emmaus järjestää vapaaehtoisia työleirejä etenkin nuorille eri puolilla Eurooppaa. Niille voivat hakea kaikki 18 vuotta täyttäneet. Työ on käytettyjen vaatteiden, tavaroiden ja huonekalujen keräilyä, lajittelua, korjailua, myyntiä jne. Emmaus ei kustanna matkoja, mutta leireillä saa ruokaa ja majoituksen.
Aiheesta muualla

Emmaus Helsinki
Pääskyt
Emmaus Westervik
Emmaus Åland
Emmaus International
Emmaus Jokioinen
Stephanus Jacobus du Toit

Stephanus Jacobus du Toit (1847–1911, Kapmaa) oli eteläafrikkalainen pappi, kustantaja ja poliitikko, joka oli afrikaanerinationalismin syntymisen keskeisiä vaikuttajia.
Du Toit oli Nederduits Gereformeerde Kerkin pastori, yksi Broederbondin perustajajäsenistä ja Die Afrikaanse Patriot -lehden julkaisijoista. Kirjallisessa tuotannossaan Du Toit esitti näkemyksen afrikaanereista itsenäisenä kansakuntana, joilla oli oma isänmaa ja kieli. Hän katsoi, että tämän volkin kohtalo oli hallita Etelä-Afrikkaa.
Du Toit opiskeli Stellenboschin yliopistossa ja vihittiin papiksi vuonna 1875. Hän asui pitkään Paarlin kaupungissa. Paarlissa nousi nuoren intellektuellijoukon johtajaksi, jotka ajoivat afrikaanerien kulttuurin ja afrikaansin kielen säilyttämistä, joka myöhemmin kehittyi afrikaanerinationalismi-ideologiaksi.
Fafnir (auto)

Fafnir oli saksalainen automerkki, jota valmistettiin Aachenissa vuosina 1908–1926.
Ensimmäisen maailmansodan aikana autotehdas ei valmistanut henkilöautoja sotaoloista johtuen. Vuonna 1920 Fafnir esitteli uuden 471-mallin, jossa oli 1 950 cm³:n moottori. Mallista oli tarjolla myös mekaanisesti ahdetulla moottorilla varustettu versio, jossa oli tehoa 27 kilowattia tavallisen mallin 22 kilowatin sijasta. 471-mallissa kuten kaikissa Fafnir-autoissa oli moottorina nelisylinterinen rivimoottori.
Fafnir
Fafnir-tehdas valmisti autoja käsityönä ilman liukuhihnaa vuonna 1925 vain noin 120 autoa kuukaudessa. Tehtaan kilpailukykyä haittasivat vanhentuneet tuotantomenetelmät, riittämätön osien standardisointi ja korkea autoverotus (ylellisyystuotteena).
Ulkomainen kilpailu lisääntyi 1920-luvulla, koska Saksa oli Yhdysvaltojen painostuksesta luopunut autojen tuontitulleista. Suhteellisen halvat amerikkalaiset autot, kuten T-Ford, tulivat Saksan automarkkinoille.
Fafnir vastasi ulkomaisten mallien kilpailuun alentamalla omien automalliensa hintoja. Tuotantokustannukset eivät kuitenkaan olleet alentuneet, ja Fafnir myi autoja
alle tuotantokustannustensa. Sen seurauksena vuoden 1925 lopussa pankit ottivat velkaantuneen Fafnirin liiketoiminnan valvontaansa, ja vuonna 1926 yhtiö hakeutui konkurssiin.
Kilpa-autoilu

Fafnirilla oli oma kilpa-ajotiimi jolla oli käytössään seitsemän autoa kuljettajineen, muun muassa Rudolf Caracciola. Yksi autoista ilmaantui Britanniassa kilpailemaan VSCC tapahtumissa.
Fagerborgin kirkko

| Fagerborgin kirkko Fagerborg kirke |
| --- | --- |

Sijainti:  Pilestredet 72 Oslo, Norja
Kirkkokunta:  Norjan kirkko
Hiippakunta:  Oslon hiippakunta
Seurakunta:  Fagerborgin seurakunta
Rakentamisvuosi:  1903
Suunnittelija:  Hagbarth Schytte-Berg
Materiaali:  graniitti
Istumapaikkoja:  525
Tyylisuunta:  uusgotiikka jugend
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Fagerborgin kirkko (norj. Fagerborg kirke) on Oslossa St. Hanshaugenin kaupunginosassa Stensparken-puiston eteläosassa sijaitseva kirkko. Se valmistui vuonna 1903 ja siinä on sekä uusgotiikan että jugendin piirteitä. Kirkko toimii Fagerborgin seurakunnan pääkirkkona.
Aiheesta muualla

Kuvia tai muita tiedostoja aiheesta Fagerborgin kirkko Wikimedia Commonsissa
Suki na hito ga iru koto

| Suki na hito ga iru koto> 好きな人がいること |
| --- | --- |
Tyyli:  draama
Kestoaika:  45 min
Pääosissa:   Mirei Kiritani  Kento Yamazaki  Shohei Miura  Shūhei Nomura 
Alkuperämaa:   Japani
Verkko:   Fuji Television
Esitetty:  11. heinäkuuta 2016 – 19. syyskuuta 2016
Jaksoja:  10
Aiheesta muualla
IMDb
Suki na hito ga iru koto (jap. 好きな人がいること) on televisioyhtiö Fuji Televisionin esittämä japanilainen draamasarja. Sen päärooleissa ovat Mirei Kiritani, Kento Yamazaki, Shōhei Miura ja Shūhei Nomura.
Aiheesta muualla

Viralliset kotisivut
F 17

| F 17 |
| --- | --- |

Virallinen nimi:  Kungliga Blekinge Flygflottilj
Sijainti:  Kallinge
Perustettu:  1944
Lentokoneiden päätyypit:  JAS 39
F 17 Kallinge eli F 17 tai Blekinge flygflottilj on Ruotsin ilmavoimien lennosto. Kutsumanimenä on myös F 17 Ronneby. Tukikohdasta operoi myös 3. helikopteripataljoona (entinen Götan helikopteripataljoona).
F 17 perustettiin Kallingeen heinäkuussa 1944 nimellä Kungliga Blekinge Flygflottilj. Sen tarkoitus oli muun muassa toisen maailmansodan jäänteiden, miinoitusten, purkuun osallistuminen.
Laivueella on etäyksiköitä Gotlannissa (F 17 G) ja Malmenilla (F 17 M) ja Norrköpingissä.
Päälliköt

F17 lennoston päälliköt:
Torsten Rapp (1944-48)
Hugo Svenow (1948-51)
S. Rydström (1951-63)
P. Th. Svensson (1963-66)
C-O Larsson (1966-75)
E. Spångberg (1975-84)
Rolf Clemendtsson (1984-87)
Gunnar Ståhl (1987-90)
Valter Eriksson (1990-98)
Lennart Pettersson (1998-00)
Lars Johansson (2000-03)
Lars Lundell (2003-)
Toiminta ja kalusto

Meriyhteistoiminta 1944-1956
Rynnäkkö 1956-1973
Hävittäjä/Pommitus 1973-1975
Hävittäjä 1975-19xx
Tiedustelu 1978-19xx
Kalusto eri aikoina
Pääkalusto: B 3, T 18B, A 32A, J 35F, JA 37, SF 37, AJSF 37, SH 37, nykyisin  JAS 39,
Muita koneita:G 101, Se 102, Se 103, Se 104, A 21R, B 4, B 5, B 17, Sk 12, Sk 15, Sk 16, Sk 25, Sk 50, Tp 83, TP 87, TP 101, TP 103, nykyisin: Hkp 3, Hkp 4 (yhdysvaltalainen CH-46 Sea King), HKP 10
Sukevan työväentalo

| Sukevan työväentalo |
| --- | --- |
 Sukevan työväenyhdistyksen talo.
Sijainti:  Sukeva, Sonkajärvi
Valmistumisvuosi:  1909
Rakennuttaja:  Sukevan Työväenyhdistys ry
Runkorakenne:  hirsi
Julkisivumateriaali:  lauta
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Sukevan työväentalo oli Sonkajärven kunnan Sukevan taajamassa sijainnut työväentalo. Aiemmin Sukeva kuului Iisalmen maalaiskuntaan.
Historiaa

Sukevan työväenyhdistys perustettiin vuonna 1906. Talo valmistui vuonna 1909, joskin vihkiäisiä juhlittiin vasta syksyllä 1910. Talo oli hirsirakenteinen, ja sitä laajennettiin vuonna 1916. Vuonna 1912 yhdistyksellä oli 40 jäsentä. Yhdistys ilmeisesti liittyi 1920-luvun alussa Suomen Sosialistiseen Työväenpuolueeseen, sillä sen omaisuus takavarikoitiin vuonna 1923. Myös sisällissodan aikaan 1918–1919 talo oli ollut takavarikossa, ja tuolloin se oli lyhyen aikaa Sukevan vankilan käytössä.
Yhdistys lakkautettiin 1930-luvun alussa kommunistilakien nojalla, ja vuonna 1934 talo pakkohuutokaupattiin. Sen osti eräs iisalmelainen yksityishenkilö suunnitteilla olevan osakeyhtiön puolesta. Noin viikko huutokaupan jälkeen uutisoitiin kuitenkin, että osakeyhtiö oli suostunut vuokraamaan taloa Sukevan sosialidemokraattiselle työväenyhdistykselle, joka järjestikin talossa iltamat jo samassa kuussa.
Talo ilmeisesti päätyi lopulta sosialidemokraattisen yhdistyksen omistukseen, sillä yhden lähteen mukaan yhdistys myi talon vuonna 1950 huonokuntoisena. Saaduilla rahoilla yhdistys rakensi tanssilavan, joka oli toiminnassa 1970-luvulle saakka.
Foued Mebazaâ

| Fouad Mebazaâ |
| --- | --- |

Tunisian 3. presidentti
 15. tammikuuta 2011 – 13. joulukuuta 2011  
Edeltäjä:  Muhammad al-Ghannuši
Seuraaja:  Moncef Marzouki
Edustajainhuoneen 10. puheenjohtaja
 14. lokakuuta 1997 – 15. tammikuuta 2011  
Edeltäjä:  Habib Boularès
Tunisian suurlähettiläs
 1981–1986  
Henkilötiedot
Syntynyt: 15. kesäkuuta 1933 (ikä 91)  Tunis, Ranskan Tunisia
Ammatti:  lakimies
Foued Mebazaâ (arab. فؤاد المبزع‎, Fu’ād al-Mabaza‘, s. 15. kesäkuuta 1933 Tunis, Ranskan Tunisia) on tunisialainen oikeustieteilijä ja poliitikko. Hän toimi maansa parlamentin puhemiehenä vuodesta 1997. Kun vuoden 2011 levottomuuksien takia  presidentti  Zine El Abidine Ben Ali poistui maasta, maan perustuslakineuvosto  ilmoitti, että väliaikaisen presidentin tehtävä kuuluu parlamentin puhemiehelle eli Mebazaalle.
Ura

Mebazaâ puhuu arabiaa ja ranskaa. Hän on opiskellut oikeustiedettä Pariisissa ja saanut asianajajan oikeudet vuonna 1960. Hän toimi aluksi vuosina 1962–1964 maan valtiosihteerinä. Viran jälkeen Mebazaâ nimitettiin Tunisian jalkapalloliiton puheenjohtajaksi, jossa hän toimi vuosina 1964–1965. Sittemmin Mebazaâsta tuli maan pääkaupungin Tunisin pormestari vuosina 1969-1973.
 Viran jälkeen Mebazaâ nimitettiin 30. marraskuuta 1973 nuoriso- ja urheiluministeriksi. Hänestä tuli kaksi vuotta myöhemmin La Marsan pormestari, jonka virassa Mebazaâ oli vuoteen 1980 asti. Viran aikana hänet nimitettiin myös terveysministeriksi 13. syyskuuta 1978 ja kulttuuri- ja tietotekniikan ministeriksi 7. marraskuuta 1979. Mebazaâ siirtyi sittemmin suurlähettilääksi ja toimi aluksi vuosina 1981-1986 Tunisian suurlähettiläänä YK:n Geneven toimistossa ja vuosina 1986–1987 Marokossa.
Hän palasi takaisin Tunisian hallitukseen nuoriso- ja urheiluministeriksi 27. lokakuuta 1987 tuolloin pääministerinä toimineen Zine El Abidine Ben Alin puolueeseen. Mebazaâ säilytti virkansa Ben Alin noustua Tunisian presidentiksi 7. marraskuuta 1987. Hän oli virassaan vuoteen 1988 asti. Myöhemmin 1990-luvulla Mebazaâ toimi Karthagon pormestarina vuosina 1995-1998. Viran aikana hänet nimitettiin Habib Boularèsin seuraajaksi 14. lokakuuta 1997 edustajainhuoneen puheenjohtajaksi.
Vuodenvaihteessa 2010–2011 maassa puhjenneiden levottomuuksien vuoksi presidentti Zine El Abidine Ben Ali poistui maasta. Muhammad al-Ghannuši ilmoitti toimivansa väliaikaisena presidenttinä seuraaviin vaaleihin saakka, jotka pidettäisiin kuuden kuukauden päästä. 15. tammikuuta 2011 maan perustuslakineuvosto ilmoitti kuitenkin että väliaikaisen presidentin tehtävä kuuluu parlamentin puhemiehelle Mebazaâlle. 18. tammikuuta 2011 Mebazaâ ilmoitti eronneensa Ben Alin perustamasta RCD-puolueesta. Mebazaâ väliaikaisen presidentin tehtävät päättyivät joulukuussa 2011, kun 22. marraskuuta maan uudeksi presidentiksi valittu Moncef Marzouki astui virkaansa.
Driver

| Driver |
| --- | --- |
Kehittäjä:  Ubisoft Reflections Gameloft
Julkaisija:  GT Interactive Infogrames Atari Ubisoft
Alusta:  Windows, PlayStation, PlayStation 2, PlayStation 3, Xbox, Xbox 360, Game Boy Color, Game Boy Advance, Macintosh, Mac OS X, Nintendo 3DS, Wii, mobiili
Ensijulkaisu:  Driver (1999)
Viimeisin julkaisu:  Driver: San Francisco (2011)
Aiheesta muualla
MobyGames
Lisää peliartikkeleitaVideopelien teemasivulla
Driver on pelisarja, joka perustuu ajamiseen, toimintaan ja kolmannen persoonan ammuntaan. Useimpien osien pelattavana hahmona toimii poliisi nimeltään John Tanner.
Pelisarja > Pääsarja > Driver

Ensimmäinen Driver-peli julkaistiin PlayStationille Euroopassa 25. kesäkuuta 1999, Yhdysvalloissa 30. kesäkuuta 1999 ja Japanissa maaliskuussa 2000. Versiot Game Boy Colorille, Microsoft Windowsille ja Macintoshille julkaistiin Yhdysvalloissa syyskuussa 2000 ja Euroopassa lokakuussa 2000. Peli sijoittuu 1970-luvulle, ja pelihahmona toimii peitetehtävässä oleva poliisi nimeltään John Tanner. Tarina perustuu Miamiin, San Franciscoon, Los Angelesiin ja New Yorkiin.
Pelisarja > Pääsarja > Driver 2

Driver 2 julkaistiin vain PlayStationille marraskuussa 2000, ja myöhemmin myös Game Boy Advancelle. Pelihahmona oli jälleen Tanner, mutta paikat olivat vaihtuneet Chicagoon, Havannaan, Las Vegasiin ja Rio de Janeiroon. Uutena ominaisuutena pelissä pääsee pois auton sisältä ja pystyy varastamaan uuden tilalle. Lisäksi pelissä esiintyy ensi kertaa muitakin kuin henkilöautomallisia autoja, esim. koulubusseja tai linja-autoja.
Pelisarja > Pääsarja > Driver 3

Driver 3 julkaistiin PlayStation 2:lle ja Xboxille kesäkuussa 2004. Peli ilmestyi myöhemmin Windowsille ja Game Boy Advancelle. Pelihahmona esiintyy edeltäjistä tuttu Tanner, ja peli sijoittuu Miamiin, Nizzaan ja Istanbuliin. Tässä pelissä ampumisesta tuli osa tehtävien suorittamista ja myös veneistä tuli ajoneuvoja.
Pelisarja > Pääsarja > Driver: Parallel Lines

Neljäs Driver julkaistiin maaliskuussa 2006. Se on sarjan väkivaltaisin osa, ja se sai ikäluokitukseksi PEGI: 18. Parallel Linesin pelihahmona toimii uusi hahmo, The Kid, ja tällä kertaa pelissä esiintyy vain yksi kaupunki. Peli alkaa vuodesta 1978, mutta myöhemmässä osassa peliä aikajakso vaihtuu vuoteen 2006.
Pelisarja > Pääsarja > Driver: San Francisco

Syyskuussa 2011 julkaistu Driver: San Francisco palauttaa pelihahmoksi poliisi John Tannerin ja sisältää realistisesti piirrettyjä kaupunkimaisemia sekä oikeita autoja. Yksi pelin uusista ominaisuuksista on uusi shift-mekaniikka, joka antaa pelaajien kaapata autoja lennosta. Idean takana on se, että Tanner on itse asiassa koomassa ja tekee mahdottomia temppuja kuvitteellisissa takaa-ajoissa. Autosta toiseen hyppääminen mahdollistaa entistä rohkeammat takaa-ajot, kun ajovirheen voi korjata edellä ajavaan autoon loikkaamalla. Jaloittelemaan ratin takaa ei päästä, sillä jalan käydyt osuudet on poistettu pelistä kokonaan.
Ubisoftin kehittämä ja julkaisema peli julkaistiin PlayStation 3:lle, Xbox 360:lle ja Microsoft Windowsille.  Pelistä on tehty erillinen versio Wiille.
Pelisarja > Oheissarja > Driver: Vegas

Matkapuhelimelle kehitetty mobiilipeli, joka sijoittuu Las Vegasiin ja kertoo pelihahmo Tannerin kostoretkestä.
Pelisarja > Oheissarja > Driver '76

PlayStation Portablelle kehitetyssä Driver-pelissä pelihahmona toimii Driver: Parallel Linesista tutun The Kidin kaveri Ray.
Pelisarja > Oheissarja > Driver: LA Undercover

Driver: LA Undercover on matkapuhelimelle kehitetty mobiilipeli.
Aiheesta muualla

Driver pelien kotisivut
Stephen Arigbabu

| Stephen Arigbabu> Henkilötiedot |
| --- | --- |
Koko nimi:  Stephen Olumide Arigbabu
Syntynyt: 15. helmikuuta 1972 (ikä 52) Hannover, Länsi-Saksa
Kansalaisuus:   Saksa
Koripalloilija
Pelipaikka:  Sentteri
Pituus:  206 cm
Paino:  117 kg
Maajoukkueet
1990–2007:   Saksa
Ottelut (pisteet):  166 (834)
Aiheesta muualla
FIBA
| Mitalit> Maa:   Saksa.Miesten koripallo.MM-kilpailut  | Mitalit> Maa:   Saksa.Miesten koripallo.MM-kilpailut  | Mitalit> Maa:   Saksa.Miesten koripallo.MM-kilpailut  | Maa:   Saksa> Miesten koripallo. |
| --- | --- | --- | --- |
|  Pronssia | Yhdysvallat 2002 |  |  |
| EM-kilpailut  | EM-kilpailut  | EM-kilpailut  |  |
|  Hopeaa | Serbia ja Montenegro 2005 |  |  |
Stephen Olumide Arigbabu (s. 15. helmikuuta 1972 Hannover) on saksalainen kilpauransa päättänyt koripalloilija, pelipaikaltaan sentteri.
Sentterinä pelannut Arigbabu edusti urallaan saksalaisia, italialaisia ja kreikkalaisia seurajoukkueita. Hän voitti ALBA Berlinissä Saksan mestaruuden vuosina 1997 ja 1998 sekä Saksan cup-mestaruuden vuosina 1997 ja 2006 kolmannen cup-mestaruuden tultua vuonna 1996 Ratiopharm Ulmin joukkueessa. Vuonna 2004 Arigbabu voitti Mitteldeutscher BC:ssä EuroCup Challengen mestaruuden.
Arigbabu pelasi myös Saksan miesten maajoukkueessa, jossa hän voitti MM-pronssia Yhdysvalloissa 2002 ja EM-hopeaa Serbia ja Montenegrossa 2005. Hän edusti Saksaa myös vuosien 1999, 2001, 2003 ja 2007 EM-kilpailuissa.
Star Wreck II: The Old Shit

Star Wreck II: The Old Shit on Samuli Torssosen luoman Star Wreck -elokuvasarjan toinen osa. Se on tehty vuonna 1994 Toisin kuin ensimmäisessä osassa, alukset ovat 2D-animaation sijaan kolmiulotteisia, ja myös aluksen sisätilat ovat osittain kolmiulotteisia.
Kapteeni James B. Pirk lähetetään kaukaiseen sektoriin tehtävänään tuhota kaikki vastaan osuvat viholliset. Vaikka tehtävä on todella yksinkertainen, hän ei kuitenkaan onnistu siinä. Loppujen lopuksi hänen aluksensa räjähtää.
Aiheesta muualla

Star Wreck II: The Old Shit Elonet.
Star Wreck II: The Old Shit Internet Movie Databasessa (englanniksi)
Esslingen am Neckar

| Esslingen am Neckar (Eßlingen am Neckar) Esslingen |
| --- | --- |
 Vanha Raatihuone, Altes Rathaus
 vaakuna
 Esslingen am Neckar
 Koordinaatit: 48°44′N, 9°19′E 
Valtio:  Saksa
Osavaltio:  Baden-Württemberg
Hallintopiiri:  Stuttgart
Piirikunta:  Esslingen
Kaupunkioikeudet:  1229
Pinta-ala:  
 – Kokonaispinta-ala:  46,42 km²
Korkeus:  401 m
Väkiluku (30.6.2022):  93 950
 – Väestötiheys:  2024 as./km²
 
 www.esslingen.de 
Infobox OKVirheellinen NIMI-arvo: 
Esslingen am Neckar (lyhyemmin Esslingen, vuoteen 1964 saakka virallisesti Eßlingen am Neckar) on kaupunki Baden-Württembergin osavaltiossa Saksassa. Se sijaitsee Neckarjoen varrella noin 14 kilometriä Stuttgartista kaakkoon. Esslingen on Esslingenin piirikunnan hallintokaupunki, niin kutsuttu suuri piirikuntakaupunki (Große Kreisstadt). Esslingen on väkiluvultaan piirikunnan suurin kaupunki. Kesäkuun 2022 lopussa kaupungissa oli 93 950 asukasta.
Historia

Esslingen sai kaupunginoikeudet vuonna 1229. Varhaisin kirjallinen maininta Esslingenistä vapaana valtakunnankaupunkina (freie Reichsstadt) on vuoden 1298 tienoilta. Vuonna 1803 kaupunki menetti vapaan valtakunnankaupungin arvonsa ja se liitettiin osaksi Württembergin ruhtinaskuntaa.[lähde? ]
Aiheesta muualla

Wikimedia Commonsissa on kuvia tai muita tiedostoja aiheesta .
Kaupungin viralliset sivut (saksaksi)
St. Jakobshalle

| St>  Jakobshalle |
| --- | --- |

Rakennuksen tiedot
Sijainti:  Münchenstein, Sveitsi katuosoite: St. Jakobs-Strasse 390, 4052 Basel
Koordinaatit:  47°32′24″N, 7°37′6″E
Avattu:  26. syyskuuta 1976
Remontoitu:  2015–2018
Arkkitehti:  Giovanni Panozzo
Käyttäjät
 mm. Swiss Indoors 
Katsojakapasiteetti
 areena 12 400 paikkaa 
Lisää rakennusartikkeleitaArkkitehtuurin teemasivulla
St. Jakobshalle on Münchensteinissa Sveitsissä, sijaitseva monitoimihalli, joka on ollut käytössä vuodesta 1976 alkaen. Halli sijaitsee aivan Baselin rajalla ja sen katuosoite on Baselissa; usein puhutaankin Baselissa sijaitsevasta hallista.
St. Jakobshallessa järjestetään muun muassa urheilutapahtumia (tenniskilpailut kuten Swiss Indoors, jääkiekko, hevosurheilu, pyöräily), messuja, konsertteja ja muita viihdetapahtumia sekä konferensseja .
St. Jakobshalle toimi yhtenä 1998 jääkiekon MM-kilpailujen näyttämönä. Hallissa järjestetään myös vuoden 2025 Eurovision laulukilpailu.
Aiheesta muualla

Kuvia tai muita tiedostoja aiheesta St. Jakobshalle Wikimedia Commonsissa
Hallin verkkosivut (saksaksi)
Essad pašša Toptani

| Essad pašša Toptani |
| --- | --- |
 Essad Toptani Shkodërissa vuoden 1908 aikoihin.
Albanian pääministeri
 5. lokakuuta 1914 – 24. helmikuuta 1916  
Edeltäjä:  Turhan Pasha Përmeti
Seuraaja:  Turhan Pasha Përmeti
Henkilötiedot
Syntynyt: n. 1864 Tirana, Osmanien valtakunta
Kuollut: 13. kesäkuuta 1920 Pariisi, Ranska
Tiedot
Puolue:  Nuorturkkilaiset
 Nimikirjoitus
Essad pašša Toptani (alb. Esad pashë Toptani; noin 1864 Tirana, Osmanien valtakunta – 13. kesäkuuta 1920 Pariisi, Ranska) oli albanialainen sotilas ja valtiomies, jolla oli merkittävä rooli Albanian itsenäisyyden alkuvaiheissa. Hän johti vuosina 1913–1914 keskistä Albaniaa vallassaan pitänyttä hallitusta ja toimi uudelleen Albanian hallituksen johdossa lokakuusta 1914 helmikuuhun 1916. Sen jälkeen hän katsoi olevansa Albanian pakolaishallituksen johtajana kuolemaansa asti. Hänet salamurhattiin hänen asuessaan maanpaossa Ranskassa.
Aiheesta muualla

Kuvia tai muita tiedostoja aiheesta Essad pašša Toptani Wikimedia Commonsissa
St. Jamesin piirikunta

St. Jamesin piirikunta (engl. St. James Parish, ransk. Paroisse de Saint-Landry) on Yhdysvaltojen Louisianan osavaltiossa sijaitseva piirikunta. Sen väkiluku oli 21 096 vuonna 2019. Piirikunnan hallintokeskus on Conventin kunta. Piirikunta on perustettu 31. maaliskuuta 1807.
Aiheesta muualla

Kuvia tai muita tiedostoja aiheesta St. Jamesin piirikunta Wikimedia Commonsissa
Existence Indifferent

| Existence Indifferent Atakhama |
| --- | --- | --- |

Studioalbumin tiedot
 Äänitetty : syys–marraskuussa 2004 Sam's Workshop
 Julkaistu: 20. huhtikuuta 2005
 Tyylilaji: death metal
 Kesto: 41.26
 Levy-yhtiö: Woodcut Records
Existence Indifferent on suomalaisen extreme metal -yhtye Atakhaman ensimmäinen ja ainoa studioalbumi, joka on julkaistu vuonna 2005.
Kappaleet

Regiment of Inhumanity – 3.30
Lifeless and Blistering – 4.32
Predatory Acts – 3.41
World to Dominate – 5.14
Refuelling the Black Blood – 6.22
Dead Wounded Imprisoned – 5.31
Consequence – 5.00
Hypothesis of Humankind – 3.57
Existence Indifferent – 3.39
Kokoonpano

Jimmy Salmi – laulu
J-V Hintikka – kitara
Simo Rahikainen – kitara
Matti Honkonen – basso
Timo Häkkinen – rummut
Aiheesta muualla

Albumi Existence Indifferent Encyclopaedia Metallum -sivustolla (englanniksi)
Existence Indifferent discogs.com -sivustolla
Steve Scott

Steve Scott voi tarkoittaa seuraavia henkilöitä:
Steve Scott, yhdysvaltalainen yleisurheilija
Steve Scott, yhdysvaltalainen radiotoimittaja
Steve Scott, brittiläinen toimittaja
Steve Scott, brittiläinen runoilija ja muusikko.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Steve Scott”, voi hakea sivunnimihaulla, laajalla sivunnimihaulla tai tekstihaulla.
Episode

| Episode Stratovarius |
| --- | --- | --- |

Studioalbumin tiedot
 Äänitetty : Finnvox-studios, Helsinki, lokakuu 1995 – helmikuu 1996
 Julkaistu: 24. huhtikuuta 1996
 Tuottaja(t): Timo Tolkki
 Tyylilaji: power metal
 Kesto: 62.56
 Levy-yhtiö: Noise Records
Listasijoitukset
  Suomen virallinen lista: 21.
Stratovariuksen muut julkaisut
| Fourth Dimension 1995 | Episode 1996 | Visions 1997 |
Singlet albumilta Episode
 ”Father Time” Julkaistu: 1996  ”Will the Sun Rise?” Julkaistu: 1996
Episode on power metal -yhtye Stratovariuksen albumi, joka julkaistiin vuonna 1996. Sillä esiintyvät ensi kertaa uusi kosketinsoittaja Jens Johansson ja rumpali Jörg Michael. Kappaleissa ”Eternity”, ”Season of Change”, ”Babylon” ja ”Forever” on mukana myös 40 laulajan kuoro ja 30 hengen jousiorkesteri. Episode oli myös ilmestymisaikanaan kalleimmalla budjetilla tuotettu suomalainen äänite. Rumpali Tuomo Lassilan poistuttua yhtyeestä, Episode on Stratovariuksen ensimmäinen albumi, jolla ei soita yksikään sen perustajajäsenistä.
Kappaleet

Sävellykset: Timo Tolkki, paitsi 6 Timo Kotipelto.
Father Time – 5.01 (san. Kotipelto, Johnson)
Will the Sun Rise? – 5.06 (san. Kotipelto)
Eternity – 6.55 (san. Kotipelto)
Episode – 2.01 (instrumentaali)
Speed of Light – 3.03 (san. Kotipelto)
Uncertainty – 5.58 (san. Kotipelto)
Season of Change – 6.56 (san. Tolkki)
Stratosphere – 4.52 (instrumentaali)
Babylon – 7.09 (san. Tolkki)
Tomorrow – 4.51 (san. Johnson)
Night Time Eclipse – 7.58 (san. Kotipelto)
Forever – 3.08 (san. Tolkki)
Bonuskappaleet:
When the Night Meets the Day – 5.30 (san. Tolkki)
Future Shock ’96 – 4.27 (san. Tolkki, Lassila)
”Father Time”- ja ”Tomorrow”-kappaleet sanoittanut Richard ”Tipe” Johnson toimi albumilla taustalaulajana ja sanoituskonsulttina.
Kokoonpano

Timo Kotipelto – laulu
Timo Tolkki – kitara, taustalaulu
Jörg Michael – rummut
Jens Johansson – kosketinsoittimet
Jari Kainulainen – basso